cyanic-selkie/wikianc huggingface dataset:
Kelly Groucutt
Kelly Groucutt, var ein engelsk musikar mest kjend som bassist og korvokalist i det engelske rockebandet Electric Light Orchestra (ELO), mellom 1974 og 1983 og var ein av dei lengstvarande i denne besetninga.
Biografi
Han vart interessert i musikk i tidleg alder og byrja som songar då han var 15 år gammal. Han byrja å spele gitar då han var 17, og 21 år gammal byrja han å spele bass. Han spelte i fleire badn, som Greenwich Village og Marble Arch, og tidleg i 1970-åra vart han med i Sight & Sound, eit pop-orientert progressivt rockeband der Rick Price frå the Move tidlegare hadde spelt. Han vart seinare med i ELO, der han ikkje berre var bassist, men òg song i lag med Jeff Lynne. Han spelte inn det første soloalbumet sitt, Kelly i 1982, med hjelp av ELO-medlemmane Bev Bevan, Richard Tandy, Louis Clark og Mik Kaminski. Groucutt fekk eit dårlegare forhold til Lynne og ELO tidleg i 1980-åra, då Lynne valde å syngje og spele det meste av bass sjølv. Det heila enda med fiendskap mellom dei to.
Groucutt satsa så på ein solokarriere frå då av, mellom anna under aliaset Player, i lag med ELO-kollega Mik Kaminski. Til slutt byrha han og Kaminski og arbeide under namnet OrKestra, som spelte ELO-songane dei tidlegare hadde vore involvert i, og dei spelte inn eit par album i lag, Beyond the Dream og Roll Over Beethoven. Dei spelte òg ei stundi Bev Bevan sitt Electric Light Orchestra Part II tidleg i 1990-åra og vart etter kvart fulltidsmedlemmar der. I tillegg til desse, heldt Groucutt ofte einmannshow i the Midlands, der han framførte songar frå 50- og 60-talet.
Kelly Groucutt døydde 19. februar 2009 av eit hjarteinfarkt, 63 år gammal.
Bakke-til-bakke-missil
Eit bakke-til-bakke missil (engelsk surface-to-surface missile, SSM, eller ground-to ground missile, GGM) er eit missil laga for å skytast frå bakken og treffa mål på land eller på sjøen. Dei kan avfyrast frå handhaldne eller køyretøymonterte einingar, frå faste installasjonar, eller frå eit skip. Dei er ofte drivne av ein rakettmotor eller nokon gonger avfyrt av ei eksplosiv ladning, sidan avfyringsrampen vanlegvis er i ro eller rører seg sakte.
Panakeia
Panakeia (gresk Πανάκεια, av pan, 'alt', og akos, 'lækjemiddel') var i gresk mytologi den 'all-lækjande', dotter av Asklepios og Epione og personifikasjon av legekunsten.
Lokale kulturminneplanar
Lokale kulturminneplanar var eit 3-årig (2012-2015) prosjekt i regi av Sogn og Fjordane fylkeskommune, med støtte frå Riksantikvaren. Målet med prosjektet var at alle kommunane i Sogn og Fjordane gjennom ein kulturminneplan skulle få eit verktøy for den lokale kulturminneforvaltinga og for utvikling av lokale kulturminneverdiar. Satsinga var ein del av Riksantikvaren si satsing på «Kunnskapsløft for kulturminneforvaltninga» der det vert retta særleg merksemd mot korleis nasjonal og regional kulturminneforvaltning kan støtte kommunen i deira forvaltnings- og utviklingsarbeid.
Bakgrunn
Kommunane representerer det lokale forvaltningsnivået i kulturminnevernet og har samstundes ei rolle i å utvikle attraktive og verdiskapande lokalsamfunn. Det er stor interesse og mykje lokalt engasjement knytt til historie, kulturarv og kulturminne. Mange kommunar og lokalsamfunn, museum, lag og foreiningar samt enkeltpersonar er aktive aktørar i arbeidet med å registrere og dokumentere kulturarven. Likevel går mange kulturminne tapt og kommunane og innbyggjarane etterlyser oppdatert oversikt over kulturminne i eigen kommune.
Riksantikvaren har utvikla verktøy for arbeid med kulturminneregistrering og lokal kulturminneplan. Gjennom prosjektet har kvar kommune fått høve til å søkje om inntil kr. 100 000.-  for å registrere sine kulturminne. Sogn og Fjordane fylkeskommune bidreg med kompetanse, ressursar og økonomisk tilskot på kr 50 000,- til registrering- og planarbeid.
Visjon og mål
Mål for prosjektet er at kommunane bruker kulturminna i den lokale samfunnsutviklinga. Både som kjelde til kunnskap og oppleving, og som grunnlag for verdiskaping og utvikling av lokal identitet. Utarbeiding av lokale kulturminneplanar skal gje kommunar og innbyggjarar ei betre oversikt over kva som finst av kulturminne i eige lokalmiljø. Men planane vil også vere eit verktøy på fleire område. Plan- og byggesakshandsaminga vil lettare kunne ta omsyn til kulturminneverdiane, kultur- og skuleetatane kan nytte kulturminna til å skape gode opplevingar og høg kompetanse. Næringslivet kan utvikle gode tilbod basert på kulturarven og eigarane får store mulegheiter for hjelp og støtte til bruk og vedlikehald. På denne måten ynskjer prosjektet å bidra til å skape meir attraktive lokalsamfunn
Fylkeskommunen har som mål å vere ein aktiv regional utviklingsaktør og samarbeidspart, og medverke til ei god samfunnsutvikling. Fylkeskommunen jobba for at alle kommunane i fylket fekk tilskot frå Riksantikvaren til registrering av sine kulturminner. Eit mål er at tilgjengelege midlar og ressursar i størst mogeleg grad skal kome kommunane direkte og indirekte til gode. Kommunane skal i større grad få styre bruken av dei midlane som skal kanaliserast mot det kommunale nivå. Dette kan vere avgjerande for å etablere engasjement og lokal forankring. Det er også eit mål at dei lokale kulturminneplanane skal gje ei meir effektiv og føreseieleg kommunal saksbehandling, m.a. i utarbeiding av areal- og reguleringsplanar. Satsinga skal auke kompetansen om kulturminna og deira verdi og potensial, samt vekke nasjonal interesse.
Framgangsmåte
Sogn og Fjordane fylkeskommune vil innta rolla som eigar, initiativtakar og prosjektansvarleg for satsinga «Lokale kulturminneplanar» i Sogn og Fjordane. Fylkeskommunen skal så langt som råd og slik kommunane ønskjer det, delta i arbeidet som ein ressurs for den enkelte kommune. For å delta i satsinga er det ein føresetnad at den enkelte kommune sjølv skal vere eigar av dei lokale prosessane og stå for gjennomføring av arbeidet med og iverksettinga av sin lokale kulturminneplan. Fylkeskommunen og andre involverte sine rollar skal ut over dette utviklast i samarbeid med den enkelte kommune.
Lokale forankring
For å utvikle og etablere engasjement og lokal kompetanse på kulturminnefeltet skal arbeidet med registrering og plan ha lokalt eigarskap og forankring. Det vil seie at planen skal vere politisk forankra og at dette skjer i samband med kommunal planstrategi. Den lokale forankringa inneber at kommunane sjølve definerer prosessen i arbeidet og innhald/vektlegging av tema, og at kommunane sjølve står for gjennomføringa av prosessane fram til ferdig plan. Kommunane kan velje å gjere arbeidet sjølve, men her er også høve til å trekkje inn skular, museum, bibliotek, frivillige, sogelag osv. i arbeidet.
Epione
Epione var i gresk mytologi ei gudinne for å dempa smerte. Ho var gift med lækjarguden Asklepios og mor til mellom anna Hygieia, gudinne for helse, og Panakeia, gudinne for lækjemiddel.
Distriktet Gjirokastër
Distriktet Gjirokastër (albansk: Rrethi i Gjirokastrës) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Gjirokastër. Hovudstaden i distriktet var Gjirokastër.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
USRP
USRP, Universial Software Radio Peripheral er eit programvarebasert radiokort utvikla av Ettus Research som gjer det mogleg å enkelt utvikla sitt eige programvarebaserte radiosystem. Programmeringa for kortet skjer vanlegvis ved hjelp av programvarepakken GNU Radio, som er eit prosjekt under open kildekode. Her kan ein skrive skript under programmeringsspråket Python som gjer til dels avanserte ting. Trenger ein meir kontroll, kan ein gå inn og programmera dei enkelte modula med programmeringsspråket C++.
Det er vorte utvikla forskjellige artige ting for USRP-kortet av forskjellige skikkelsar innan miljøet. Kortet kan blant anna brukast som spektrumanalysator, radar, basestasjon for GSM, RDS-sender og AIS-mottaker. Det er eigentleg ingen begrensingar på kva det kan brukast til da det for programvarebaserte radiosystem ikkje er nødvendig å installera nye komponentar for å få ny funksjonalitet. Ein må berre installera ny kode.
Våpenhandeltraktaten
Våpenhandeltraktaten (forkorta ATT etter den engelske nemninga Arms Trade Treaty) er ein potensiell multilateral avtale som skal kontrollera internasjonal handel med konvensjonelle våpen. Avtalen, som er ei type traktat, er i ein innleiande fase, og har enno ikkje vorte offisielt forhandla.
Opphav
Etter eit forslag opphavleg lagd frami 2003 av ei gruppe Nobels fredsprisvinnarar leidde av Óscar Arias Sánchez, vart konseptet først teke opp i SN i desember 2006 då SNs generalforsamling vedtok resolusjon 61/89 “Towards an Traden til Arm Treaty: establishing common international standard sin for the import, export and transfer of conventional arm sin”.
Utvikling
Resolusjon 61/89 bad SNs generalsekretær om å innhenta synspunkt frå medlemsstatane om høvet for, eventuelt omfang av og moglege utkast til parametrar for ein heilskapleg, juridisk bindande avtale, for å etablera felles internasjonale standardar for import, eksport og overføring av konvensjonelle våpen, og å senda inn ein rapport om emnet til Generalforsamlinga på sit sekstiandre sesjon. 94 statar sende inn sina synspunkt, som er nedfelt i 2007-rapporten A/62/278.
Støtte frå medlemsstatane
Den britiske ambassadøren John Duncan introduserte formelle resolusjonen i Førstekomiteen den 18. oktober 2006, og talde på vegne av medforfattere (Argentina, Australia, Costa Rica, Finland, Japan, og Kenya). På vegne av EU, markerte Finland støtte for innsatsen når det vart sagt, "kvar dag, overalt, er folk påverka av skadeverknader frå #uansvarleg våpenhandel ... Sidan det i dag ikkje er noko omfattande internasjonalt bindande instrument tilgjengeleg for å gje eit rammeverk for denne aktiviteten, ynskjer EU velkomen den aukande støtta, i alle delar av verda, for ein ATT."”
24 land avstod frå å røysta, inkludert: Bahrain, Hviterussland, Kina, Egypt, India, Iran, Irak, Israel, Kuwait, Laos, Libya, Marshalløyene, Nepal, Oman, Pakistan, Qatar, Russland, Saudi-Arabia, Sudan, Syria, Dei sameinte arabiske emirat, Venezuela, Jemen, Zimbabwe.
Som svar på prosessuelle spørsmål som ikkje vart løyst før det endelege utkastet til resolusjon, sa Storbritannia at målet med initiativet var å starta ein diskusjon om høvet for og utkast til parametrar for ein ATT, og at desse "agnostiske" statane vil ha eit klårt høve å engasjera seg i prosessen. Etter avstemminga, indikerte Algerie at innsatsen må få brei støtte frå statar og baserast på prinsippa i SN-pakta.
Gruppe av statlege ekspertar
Resolusjon 61/89 bad òg generalsekretæren om å etablera ei gruppe av statlege ekspertar, på grunnlag av ein jamn geografisk fordeling, for å produsera ein høvestudie til SNs Generalforsamling på sin sekstitredje sesjon. 28. september 2007 oppnemnde generalsekretæren ein slik gruppe med representantar frå følgjande 28 land: Algerie, Argentina, Australia, Brasil, Kina, Colombia, Costa Rica, Cuba, Egypt, Finland, Frankrike, Tyskland, India, Indonesia, Italia, Japan, Kenya, Mexico, Nigeria, Pakistan, Romania, Russland, Sør-Afrika, Spania, Sveits, Ukraina, Storbritannia, og USA. Gruppa møttest tre gonger i 2008, og den endelege rapporten har no vorte offentleggjort.
USA endra sin tidlegare posisjon
USAs haldning til ATT-prosessen vart endra etter presidentskiftet i 2009. Obama-administrasjonen kunngjorde i ei utsegn gjeve av Hillary Clinton og State Department oktober 14. 2009, at dei omgjorde innstillinga frå tidlegare president George W. Bush sin administrasjon, som hadde motsett seg ein ATT-avtale med den grunngjevinga at nasjonal kontroll med våpenhandel var betre. Denne posisjonsendringa av USA, den største våpeneksportøren i verda med ein årleg handel i konvensjonelle våpen på $ 55.000 .000.000 (40 prosent av den globale våpenhandelen), var eit stort gjennombrot i lanseringen av formelle forhandlingar i SN for å byrja å utarbeida rammeverket for traden til Ein Arm Treaty.
Utanriksminister Hillary Clinton sa i ei utsegn at USA ville støtte forhandlingane på betingelse av føregjekk under regelen om konsensus, som tyder at kvar nasjon har eit effektiv veto om avtaler, som ho hevda var naudsynt "for å unngå smutthull i avtala som kan utnyttast av dei som ynskjer å eksportera våpen #uansvarleg."
Korleis kan ein Våpenhandeltraktat sjå ut?
Internasjonale ikkje-statlege organisasjonar og menneskerettsorganisasjonar som Amnesty, Oxfam og International Action Network on Small Arm sin (som leiar Control Arm sin Campaign) har utvikla analyse på korleis ein Våpenhandeltraktat kan sjå ut.
Den vil sikra at overføringar ikkje er tillatne dersom det er betydeleg risiko for at våpena som vert overført vil:
Smutthull vil minimerast dersom ei avtale inkluderer:
Ei avtale må vera gjennomførbar og mogleg å handheva.
Den må: Den må innehalda eit omfattande rammeverk for internasjonalt samarbeid og bistand.
Frivillige organisasjonar har òg teke til orde for at traden til Ein Arm Treaty må forsterka eksisterande ansvar for å hjelpa overlevande etter væpna vald, og dessutan identifisera nye høve for å hindra lidelse og handsama traume. Andre organisasjonar har innvendt bekymringer om at avtala bryt retten til mennesket til sjølvforsvar, og kan krenkja våpenrettane til borgarar av land som USA, og elles avgrensa nasjonal suveenitet.,
Framgång
I 2009 vedtok SNs medlemsland, leidde av Storbritannia og dei opphavlege medforfattere bak resolusjon 61/89, inkludert Australia, å forhandla fram traden til Ein Arm Treaty (ATT). Det vart då skrive at detta burde verta "ei juridisk bindande avtale med #den internasjonale standardane til høgast mogleg felle for overføring av konvensjonelle våpen". Avtala skal forhandlast i ein serie førebuande komitear som fører opp til ein forhandlingskonferanse i 2012. Etter insistering frå USA, må forhandlingskonferansen oppnå semje om avtaleteksta ved konsensus, noko som har sådd tvil om i kva grad SNs medlemsland vil kunna utvikla ei tekst som er sterk nok til å vera særleg effektiv.
Stutsman County
Stutsman County er eit fylke i den søraustlege delen av den USA-amerikanske delstaten Nord-Dakota. Flatevidda til fylket er på 5 940 km², 21 000 menneske bur i fylket. Fylket vart oppretta i 1873, fylkessetet ligg i byen Jamestown.
Ved folketeljinga 2000 vart 52,3 % av ibuarane registrert som tyskætta og 18 % som norskætta.
Trine L. Danielsen
{{infoboks politikar2 }} Trine Lotherington Danielsen var ordførar i Hjelmeland kommune frå 2011 til 2015. Ho representerte Høgre.
Danielsen var både den første kvinna og den første Høgre-politikaren som vart vald til ordførar i Hjelmeland.
Jehue Gordon
Jehue Gordon er ein friidrettsutøvar frå Port of Spain i Trinidad og Tobago. Han vart verdsmeister i 400 meter hekk under verdsmeisterskapen 2013 i Moskva, der han sette nasjonal rekord med eit finaleløp på 47,69 sekundar.
Kim Batten
Kim Batten er ein USA-amerikansk tidlegare friidrettsutøvar frå McRae i delstaten Georgia, som vart verdsmeister på 400 meter hekk i 1995 og fekk OL-sølv 1996 og VM-bronse i 1997 i same øvinga.
Aktiv
Batten vart USA-meister på 400 m hekk fyrste gongen i 1991, ein prestasjon ho i perioden 1994-98 gjentok kvart einaste år. Ho tok seg til finale på langhekken både under VM 1991 og VM 1993 og enda opp som høvesvis nummer fem og fire. Våren 1995 vann ho 400 m hekk i dei panamerikanske leikane i Mar del Plata framom landskvinna Tonja Buford. Den 11. august same året gjorde begge desse utøvarane sine livs løp under VM-finalen 1995 i Göteborg. Ved målpasseringa skilde det dei to løparane 0,01 sekund, Batten tok gullmedaljen og sette samstundes ny verdsrekord med sine 52,61 sekundar.
Under Sommar-OL 1996 i Atlanta sprang Batten eit nytt godt hekkeløp og tok sølvmedaljen med tida 53,08, eit kvart sekund bak vinnaren Deon Hemmings frå Jamaica. I verdsmeisterskapen 1997 sprang Batten i mål på 53,52 sekund, nok til å sikre seg bronsemedaljen i tevlinga. To dagar etter bronseløpet på langhekken tok ho seg av den tredje etappen i 4 x 400 m stafett for USA sitt lag, eit lag som måtte ta til takke med sølv, slått med 0,11 sekund av Tyskland.
I 2001 valde Batten å legge bort friidrettsskoa, etter å ha vore skadeplaga i 2-3 år.
Sitria
Sitria (hebraisk skrift סתריה) er ein moshav sentralt i Israel. Han ligg i Shfela nær Rehovot og høyrer til Gezer regionale kommune. I 2007 hadde han eit folketal på 999.
Moshaven vart grunnlagd av Lag BaOmer i 1949 av 95 familiar frå Polen og Romania, som hadde vore internert i ein interneringsleir på Kypros. Før 1948 budde beduinstamma sitriya (arabisk skrift السطرية) i området.
I følgje Walid Khalidi er moshaven bygd på landområdet til Abu al-Fadl, ein palestinsk-arabisk landsby avfolka i 1948.
Apelles
Apelles (gresk Απελλής, kanskje frå Kolofon, døydde kanskje på Kos) var ein gresk kunstnar som verka på 300-talet f.Kr.. Han levde på Aleksander den store si tid og var ein av dei mest berømte målarane i Antikken. <!-- Han var frå Kolofon nær Efesos i Vesleasia og undervistes først av heimlege lærarar, som Eforos frå Efesos, seinare av den sikyoniske hovudmeisteren til malarskule, Pamfilos, og drog sidan rundt i byane i den greske verda, såleis blant annan Korint og Athen. Filip av Makedonia kalla han til hovudstaden Pella. Her tredde han som hoffmalar i endå nærare tilhøve til sonen Alexander.
Georgia under vinter-OL 2022
Georgia deltok under Vinter-OL 2022 i Beijing i Kina i perioden 4. til 20. februar 2022.
Apelles
Ingen av Apelles' bilete er verna heller ikkje nokon seinare kopi kan med full tryggleik påvisast. Det er nokre motiv som ein likevel gar gode djetninger om, og slik kan visa til bilete som kanskje, eller med ein viss sannsynlegvis, liknar på dem av Apelles.
Georgia under vinter-OL 2022
Den georgiske troppen bestod av ni idrettsutøvarar: seks kunstløparar, to alpinistar og ein akar. Morisi Kvitelashvili og Nino Tsiklauri var flaggberarar for Georgia under opningsseremonien, medan Luka Berulava var flaggberar under avslutningsseremonien.
Slow av Kylie Minogue
«Slow» er ein electropopsong skriven av den australske songaren Kylie Minogue saman med Dan Carey og Emilíana Torrini for studioalbumet Body Language frå 2003. Han vart produsert av Sunnyroads og fekk positiv kritikarmottaking. Songen vart utgjeven som den første singelen frå albumet seint i 2003 og nådde førsteplassen på topplistene i Australia, Danmark, Romania og Storbritannia.
Svobodnyj i Amur oblast
Busetnaden vart grunnlagt i 1912 som Aleksejevsk. Namnet vart endra til Svobodnyj i 1917, då han fekk bystatus.
Apelles
Likevel har ein endel opplysningar frå oldtiden. Fortrinnsvis ynda han at måla den enkelte figuren. Av Alexander hadde han målt ei rekkje bilete: til hest, på stridsvogn, framstelt med seiersgudinnen eller attpåtil som Zeus' son med lynet. Ingen annan enn Apelles fekk løyve til å måla Alexanders portrett, likesom Lysippos og berre han fekk utføra det plastisk og Pyrgoteles hugga det i stein.
Slow av Kylie Minogue
Utgjeving og listeplasseringar
«Slow» kom ut i Storbritannia 3. november 2003. Songen vart den sjuande singelen hennar som nådde førsteplassen på hitlista der, og han låg til saman ti veker på lista. Sjølv om «Slow» nådde førsteplassen i Storbritannia på UK Singles Chart, vart det berre selt 43 000 eksemplar. Songen gjorde det òg godt utanfor Storbritannia. I Australia nådde den førsteplassen på ARIA Charts og vart den niande singelen hennar til å gjere det. «Slow» vart sertifisert til platina for sal av over 70 000 eksemplar. I Europa nådde singelen førsteplassen i Danmark og Romania. Songen var òg ein suksess i dei fleste landa inkludert Belgia, Finland, Tyskland, Ungarn, Irland, Italia, Nederland og Noreg. I Canada kom songen ut 13. januar 2004 og nådde sjetteplassen på topplista der, noko som gjorde han til ein av dei mest suksessrike singlane hennar der.
Apelles
Det vert òg nemnt andre bilete hvori ein enkelt figur beherska framstillinga, Artemis blant nymfer til dømes, eller den av havet oppstigende Afrodite der med henda krystar vatnet ut av håret; overkroppen var heilt synleg, medan underkroppen kunne skimtast gjennom havvannet. Det var opphavleg oppstilt i gudinnens tempel på Kos. Biletet var særs berømt og synst attpåtil å ha framkalla statuariske etterligninger; det vart med tida ervervet keisar Augustus for 100 talentar, og kom til Julius Caesars tempel i Roma, men allereie på keisar Neros tid var det øydelagt.
Slow av Kylie Minogue
Utgjeving og listeplasseringar
Grunna god mottaking av tidlegare Minogue-utgjevingar vart òg «Slow» utgjeven i USA. Capitol Records valde i utgangspunktet «Cruise Control» som den første amerikanske singelen, men desse planane vart vraka og dei gav ut «Slow» i staden. «Slow» vart den tredje utgjevinga hennar som nådde Billboard-danselistene. Songen vart likevel ingen suksess på Billboard Hot 100, og blei berre liggjande tre veker på listene.
Apelles
Ikkje mindre berømt var Apelles portrett av Kampaspe, Alexanders elskerinne.
Slow av Kylie Minogue
Musikkvideo
Videoen vart filma over ein periode på tre dagar i den spanske byen Barcelona. Han opnar med at ein mann stuper uti eit symjebasseng frå eit stupebrett med utsyn over høghus i Barcelona. Etter dette syner videoen Minogue berrbeint i ein minikjole.
Apelles
Allegorien nytta Apelles i bilete som Alexander med personifikasjonen til krigen lrnket slepande etter sin stridsvogn, eller Calumnia, «baktalelsen», som både renessansen sin og kunstnarane i seinare tider har gjenfremstilt (Lukianos har skildra biletet).
Han arbeidde enno berre med dei fire gamle hovudfargar i temperateknikk; kvitt, gult, raudt og sort. Som særleg karakteristisk nemnar oldtiden hans bilete #seg uoppnåelige ynda og rytme. Ulike anekdotar viser han som ein mann av vid og utprega kunstnerisk sjølvkjensle.
Han var òg forfattar av ein lærebok. Fleire av hans utsegn er vorte ordtak eller ståande uttrykk. Slik til dømes hans svar til ein skomaker som først hadde kome med merknad andsynes ein skor som Apelles hadde målt, men etter at Apelles hadde forbetra skoen, i overmot anmäerket òg om beinet: «Skomaker, vert ved din lese!» (latin: Ne sutor ultra crepidam!), og hans kjende valspråk: «Ingen dag utan linjeøving» (latin: Nulla vert dia sina linea). -->
Kailasafjelllet
Kailasafjelllet er eit fjell nord i Himalaya med ei viktig tyding innan hinduismen, djainismen, buddhismen og bön. Fjellet ligg vest i Tibet som er styrt av Folkerepublikken Kina. Det er ein viktig pilegrimsstad for tibetanarar og utanlandske hinduar.
Religiøs tyding
I hinduismen er Kailasa rekna som heimen til guden Sjiva, som sit der i meditasjon med maken sin Parvati og sønene deira Skanda og Ganesja. Fjellet er også rekna som sete for rikdomsguden Kubera.
I den tradisjonelle tibetanske religionen bön har fjellet stor andeleg kraft. I tibetansk buddhisme var det her Milarepa sigra over bön-forkjemparen Naro Bön-chung og innførte buddhismen i Tibet. Milarepa skal ha vore det siste mennesket som var på toppen av fjellet; ingen har klatra til toppen av det.
Fjellet ligg nær kjelda til fleire av dei lengste elvene i Asia, som også er viktige heilagdommar: Indus, Sutlej, Brahmaputra og Karnali (ei bielv til Ganga).
I Ellora i Maharashtra i India ligg Kailasa-tempelet frå 700-talet. Det er eit frittståande monolittisk bygg meislet ut av granittfjell, og er eit bilete på Sjiva sitt paradis.
Speed of Life av David Bowie
«Speed of Life» er den første instrumentalen til David Bowie. Han er opningssporet på albumet Low frå 1977.
«Speed of Life» introduserer Low og i lag med med ein liknande livleg instrumental, «A New Career in a New Town», er han ei bokstøtta for A-sida på albumet. Songen gjev raskt fleire hint om innhaldet på albumet med tung bruk av synthesizerar som både effektar og instrument, med dei tunge trommene til Dennis Davis og overlagde effektar som skapar ein heilt annan miks enn på tidlegare Bowie-album.
Det var opphavleg planlagt ein tekst for songen, men Bowie gav opp ideen etter fleire forsøk og kom fram til at stykket stod seg best på eiga hand.
Panacé
Panacé eller panacea er ei nemning for ein påstått universalmedisin eller lækjemiddel som verkar mot alle plager. Namnet stammar frå den greske gudinna for læking, Panakeia (latin Panacea).
Lahti-renna 1988
Dei årlege internasjonale skirenna i Lahti 1988 vart avvikla dagane frå 4. til 6. mars 1988. Finske Matti Nykänen vann begge hopprenna og finske mannskap sigra i så vel 4 x 5 km som 4 x 10 km stafett. Dei individuelle langrenna over 10 km vart vunne av norske Inger Helene Nybråten på kvinnesida, og av svenske Henrik Forsberg for karane.
10 km
<br style="clear:both;" />
4 x 10 km stafett
<br style="clear:both" />
Hopprenn, normalbakke
<br style="clear:both;" />
4 x 5 km stafett
<br style="clear:both" />
Melvyn Gale
Melvyn Gale ) er ein engelsk cellist.
Karriere
Gale studerte ved Royal Academy of Music og Guildhall School of Music and Drama. Han heldt den første profesjonelle konserten sin med London Palladium Orchestra i 1970. Han spelte òg med ballettkompania Bolshoi og Rambert, London Youth Symphony Orchestra, og forskjellige West End-show. Han var cellist for Electric Light Orchestra frå 1975 då han erstatta Mike Edwards. Han var òg ein dugande pianist og spelte piano på «Wild West Hero» og stundom «Roll Over Beethoven» på konsertane deira.
I 1979 var han med i musikkvideoen til Discovery og spelte i lag med den resten av klassisk besetninga til ELO (Mik Kaminski på fiolin og Hugh McDowell på cello) for sisge gongen. Han vart verande med gruppa fram til Jeff Lynne fjerna strykarane frå besetninga.
Gale og venen Frank Wilson bygde ei platestudio i 1979. Den 12. april 1980 gav dei ut det første albumet sitt, under Wilson Gale & Co. kalla Gift Wrapped Set.
Mokorotlo
Mokorotlo er ein type stråhatt brukt i den tradisjonelle klesdrakta til sothofolk frå Sør-Afrika og Lesotho. Han er eit nasjonalsymbol for desse, og er avbilda på det lesothiske flagget. Utforminga av hatten skal ha vore inspirert av forma til fjellet Mount Qiloane.
Storhamar 2 YA
Storhamar 2 YA, tidlegare Storhamar 2, er rekruttlaget til Storhamar Dragons. Det speler heimekampar i CC Amfi. Laget speler i norsk 3. divisjon. Frå 2006 til 2012 og 2018/19 spelte det i norsk 1. divisjon
Anna Charlier
Anna Albertina Constantia Charlier var ei svensk kvinne, i dag huska for å ha vore trulova med Nils Strindberg, medlem i Ingeniør Andrées ballongferd mot Nordpolen i 1897. Strindberg skreiv fleire stenograferte brev til Anna Charlier under det mislukka forsøket på å nå siviliserte strøk.
Før ekspedisjonen
Anna Charlier var eit av 11 sysken og vart tidleg foreldrelaus. Ho arbeidde som guvernante og trefte soleis Nils Strindberg, som underviste hos ein av familiane ho arbeidde for. Ho spelte piano, han fiolin. Anna og Nils Strindberg vart trulova 26. oktober 1896, åtte månader før ekspedisjonen drog mot Svalbard.
Etter ekspedisjonen
Ekspedisjonen gav ikkje lyd frå seg dei neste åra og den offentlege meininga var at han hadde endt i katastrofe. Anna emigrerte til USA i 1910 og gifta seg der med læreren Gilbert Henry Conserray Hawtrey. Dei flytta i 1914 til England. Frøken Ulla Strindberg - niesa til Nils Strindberg - vitja Anna i Torquay i England i 1947. Ho sa fylgjande om vitjinga:
«Annas man Gilbert Hawtrey var en underbar människa som på allt sätt försökte hjälpa sin hustru i hennes sorg. Men allt var förgäves. Anna kunde inte glömma.»
Annas heim var fylt av ungdomsportrett av den forsvunne Strindberg. I 1930, da restane av ekspedisjonen vart funne, var Anna tilfeldigvis i Sverige. Ute av stand til å vere i landet, sende ho ein krans til bisettinga. Ei stund etterpå fekk ho per post Nils Strindbergs brev frå dødsmarsjen over ishavet. Det var Tore Strindberg - bror åt Nils- som sende dei etter at stenogramma var tolka.
Da ho døydde i 1949, etterlét ho seg detaljerte beskjedar for kva som skulle skje etter at ho var død. Kroppen hennar vart bisett på ein kyrkjegard i Torquay. (Mannen hennar vart seinare også gravlagt der). Hjarta hennar vart teke ut av kroppen, lagt i eit sylvskrin og nedgrave nær urna med Strindberg si oske. Alle instruksjonane til Anna vart fylgt.
Anna Charlier var kusina til datidas berømte astronomiprofessor Carl Charlier.
Kjelder
Martinsson, Tyrone:Nils Strindberg, En biografi om fotografen på Andrées polarexpedition, Lund 2006.
Griggs County
Griggs County er eit fylke aust i den USA-amerikanske delstaten Nord-Dakota. Flatevidda til fylket er på 1850 km². I 2020 budde 2 306 menneske i fylket.
Fylket vart oppretta i 1881, fylkessetet ligg i landsbyen Cooperstown.
Ved folketeljinga 2000 vart 59,7 % av ibuarane registrert som norskætta og 24,9 % som tyskætta.
Television av Dr. John
Television er eit studioalbum av New Orleans-R&B-artisten Dr. John. Albumet kom ut i 1994.
Innhald
All tracks composed by Mac Rebennack; except where indicated
Bön
Bön eller bøn (tibetansk བོན, Wylie-transkripsjon bon, uttalt [pʰø̃̀(n)]) er ein tradisjonell religion frå Tibet. I dag er han rekna som ei form for tibetansk buddhisme, men med innslag av sjamanisme og animisme.
Religionen fører tradisjonane sine tilbake til tida før buddhismen blei innført i Tibet på 700-talet. Til forskjell frå buddhistar elles reknar ikkje bøn-følgjarane prins Gautama som vår tids buddha, men prins Tønpa Shenrap ('læraren Shenrap').
Terje Thornquist
Terje Thornquist i Indre Arna) var ordførar i Hjelmeland kommune i perioden 1995-2007 og representerte Kristeleg Folkeparti.
Thornquist var også styreleiar i Ryfylke IKS.
Roger Ruud
Roger Ruud er ein norsk tidlegare skihoppar frå Hurdal som tevla for Lensbygda Sportsklubb.
Han vann ni verdscuprenn, det fyrste i 1980 og det siste i 1985. Den mest vellukka sesongen kom i 1981, då han vann fem tevlingar i verdscupen. Mellom anna vann han Holmenkollrennet og kom på 2. plass samanlagt i verdscupen, bak austerrikaren Armin Kogler. I 1982 sigra han i nyttårshopprennet i Garmisch-Partenkirchen og vart samanlagt nummer 2 i den tysk-austerrikske hoppveka. Ruud vart noregsmeister 1981 i stor bakke, og 1982 og 1986 i normal bakke. Han vann elles to sølvmedaljar og fire bronsemedaljar under noregsmeisterskapane.
Ruud vart nummer ni og beste nordmann i normalbakken under verdsmeisterskapen 1978 i Lahti. Under vinter-OL 1980 i Lake Placid var han beste nordmann i begge hopprenna. I storbakken vart han då nummer seks og i normalbakken nummer 13. Under ski-VM i Oslo 1982 kom han som fire år tidlegare på niandeplassen i rennet i normalbakken.
Ymse
Roger Ruud har også vunne tre noregsmeisterskap i roadracing.
Johan Gottlieb Gahn
Johan Gottlieb Gahn var ein svensk kjemiker og mineralog, som oppdaga grunnstoffet mangan i 1774. Han var bror til C. P. Gahn af Colquhoun. Frå 1770 var han busett i Falun og var bergmeister der frå 1782. Han innførte viktige betringar i koparsmeltinga og gjorde ei rekkje viktige oppdagingar, som han oftast overlét til andre (Bergman, Scheele, Berzelius) å publisere.
Gahnitt er kalla opp etter Gahn.
Eirik Johansen
Eirik Johansen er ein norsk tidlegare ishockeyspelar. Han spelte for Furuset Ishockey. Moderkluben var Storhamar Dragons.
Eliksir
I populærkulturen, for eksempel i Harry Potter-serien, er omrepet brukt om trylledrikkar og liknande.
Fuglefjell
Fuglefjell er klipper med bratte fjellveggar som blir brukt til hekking av mange sjøfuglar. Fjellsider ved kysten kan vere erodert, slik at den øvste delen ragar lengre ut enn den nedste. For at fuglane skal bruke fjellet til reirbygging må det vere mange fjellhyller som er godt egna til reirplass. Eit fuglefjell vil ofte vere dominert av ein einskild fugleart. I ein koloni av fuglar ligg reira ofte veldig tett. Viss det er mange individ vil mange overleve fordi rovdyr, eksempelvis rovfugl, berre kan gjere eit lite innhogg på bestanden.
Bestandar på fuglefjell kan gå kraftig tilbake dersom næringsgrunnlaget sviktar. Til dømes har Røst hatt ein nedgang på krykkje og lundefugl frå 1970-åra av, hovudsakleg knytt til mangel på fiskeyngel. I 2020 var det ingen krykkjer att på Vedøya i Røst. Plastavfall og nærgåande menneske kan også hindra fuglane frå å gjennomføra hekking.
Bruk
Historisk har menneske sanka egg og fuglar frå fuglefjell, fyrst som mat og seinare også til eggsamlarar.
Fuglar som hekkar i fuglefjell i Nordatlanteren
Her er ei liste over viktige fugleartar som hekkar i fuglefjell nord i Atlanterhavet:
Distriktet Përmet
Distriktet Përmet (albansk: Rrethi i Përmetit) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Gjirokastër. Hovudstaden i distriktet var Përmet.
Ib Thomsen
Ib Thomsen er ein norsk politikar frå Framstegspartiet. Han vart vald inn på Stortinget frå Akershus fylke under stortingsvalet 2005 og vald på nytt i 2009. I periodane 1993-1997 og 2001-2005 var han vararepresentant. Thomsen er utdanna frå BI og Forsvaret, og dreiv eige firma frå 1985 til 2005.
Han var medlem av Nittedal kommunestyre og formannskap 1987-2005. Han var styreleiar i Nittedal energiverk 1995-99 og områdesjef i HV 1999-2009.
Mostadmark kapell
Mostadmark kapell er ei langkyrkje frå 1986 i Malvik kommune i Trøndelag fylke.
Det er ikkje kyrkjegard ved kapellet.
Annapurna III
Annapurna III (nepali: अन्नपूर्ण Annapūrṇa) er eit høgt fjell i fjellmassivet Annapurna Himal, Himalaya i Nepal og det 42. høgste fjellet på jorda.
Annapurna III er ein sentral topp på Annapurna Himal sin hovudkam, aust for hovudtoppen Annapurna I. I nordvestleg retning, på andre sida av eit høgt skard, ligg Gangapurna.
Etter å ha mislukkast på den første indiske Mount Everest-klatringa, vedtok Indian Mountaineering Foundation i 1961 å støtte tre ekspedisjonar. Ein av desse hadde som mål å klatre Annapurna III frå Manang over nordaustveggen og 6. mai 1961 lukkast dei med å få klatrarane Mohan Singh Kohli, Sonam Gyatso, og Sonam Girmi på toppen.
I 1970 klatra eit japansk lag med kvinnelege klatrarar toppen. Dette var første gongen eit reint kvinnelag klatra eit av jordas høgste fjell.
Beagle-konflikten
Beagle-konflikten var ein grensetvist mellom Chile og Argentina om eigarskapen over dei tre småøyane Picton, Lennox og Nueva. Konflikten omfatta også den maritime lovgjevinga om sjøområdet i Beaglekanalen og Magellansundet i Patagonia i Sør-Amerika. Grensetvisten toppa seg i 1978 då Chile og Argentina kom svært nær krig.
Bakgrunn
Den argentinske regjeringa tok kontakt med Chile i 1904 og bad dei definera kva som var den djupaste armen av Beaglekanalen for å definera kvar grensa meir nøyaktig skulle gå. Chile gav ikkje noko konkret svar på dette kravet, truleg av di regjeringa meinte at grenseavtalen allereie gav eit god definisjon på grensa. Konflikten fekk dermed halda fram med å ulma i tiåra som fylgde.
Fyrtårnet på Snipe
Deretter, den 11. mai kom det chilenske marineskipet «Lientur» til holmen. Mannskapet tok frå kvarandre det argentinske fyrtårnet før dei fire dagar seinare fann restane av det chilenske tårnet i havet. Eit nytt chilensk fyrtårn vart bygt på Snipe av mannskapet på «Lientur» den 8. juni. Dette tårnet vart øydelagt av Argentina allereie dagen etter. Ein argentinsk kryssar fyrte laus mot det med kanonar og marinestyrkar okkuperte holmen for å symbolisera argentinsk herredøme. Trass i dette kom det ikkje til open væpna konflikt mellom statane. Ein vart samde om å ikkje ha noko fyrtårn på Snipe, og Argentina trekte styrkane sine attende.
Body Language
Body Language er det niande studioalbumet frå den australske songaren Kylie Minogue, utgjeve i november 2003 av Parlophone. Etter den massive kommersielle suksessen til det åttande studioalbumet Fever (2001), samarbeidde Minogue med fleire låtskrivarar og produsentar om å lage eit nytt album, mellom anna Cathy Dennis, Dan Carey, Emiliana Torrini og Johnny Douglas. Albumet vart sertifisert to gonger til platina i Australia, der det selde 140 000 eksemplar, og vart òg sertifisert til platina i Storbritannia, der det selde over 378 000 eksemplar.
Albuminformasjon
Body Language var det tredje albumet av Minogue for plateselskapet Parlophone, og vart innspelt sommaren 2003 i Storbritannia, Irland og Spania. Minogue arbeidde med tidlegare samarbeidspartnarar på plata. Albumet klarte ikkje å nå opp til suksessen til forgjengaren Fever, men vart likevel populært i fleire land. Albumet vart utgjeve den 14. november 2003 i Australia og tre dagar seinare i Storbritannia. I USA vart albumet utgjeve den 10. februar 2004. Utgjevinga vart etterfylgd av ein spektakulær konsert med tittelen Money Can't Buy 15. november 2003 i London. Minogue framførte her sju nye songar, saman med nokre av dei eldre hitsa hennar. I juli 2004 vart konserten gjeve ut på DVD, som inneheldt ein uredigert versjon av konserten og i tillegg til framføringar av songane «Slow» og «Chocolate».
Dei australske og japanske versjonane av albumet inkluderte bonussporet «Slo Motion». Den nordamerikanske versjonen av albumet vart utgjeve i 2004 og hadde med eit forbetra spor med musikkvideoen til «Slow» og ei framføring av «Can't Get You Out of My Head» frå konserten Money Can't Buy. Han inkluderte òg to bonusspor, «Cruise Control» og «You Make Me Feel». I USA var nokre versjonar av albumet pakka med seks postkort.
Listeplasseringar og sal
I Australia nådde Body Language andreplassen på ARIA Charts og oppheldt 18 veker i alt på hitlistene. Albumet vart òg sertifisert to gonger platina med sal av 140 000 eksemplar i landet. I Storbritanna nådde albumet sjetteplassen på UK Albums Chart og oppheldt 30 veker i alt på hitlistene. Body Language vart sertifisert platina i landet med sal av 300 000 eksemplar.
Andre stadar nådde Body Language 23. plassen i Austerrike og vart sertifisert gull av IFPI i dette landet med sal av 7 500 eksemplar. I Belgia nådde albumet tiandeplassen på Ultratop i Flandern-regionen og oppheldt 17 veker i alt på hitlistene. Albumet var det fyrste av Minogue som nådde den Topp 10 i regionen. Body Language nådde åttendeplassen i Sveits og oppheldt 17 veker i alt på hitlistene. Albumet vart setifisert gull av IFPI i dette landet med sal av 20 000 eksemplar. I USA nådde albumet 42. plassen på Billboard 200-lista og har til no selt 177 000 eksemplar.
Singlar
«Slow» vart utgjeven i november 2003. Songen kom på fyrsteplassen på både britiske og australske hitlista, i tillegg til i Danmark, Spania og USA på Billboard Hot Dance Club Songs-listene. Songen nådde òg ei plassering blant dei ti mest selde singlane i ei rekkje andre land.
«Secret (Take You Home)» vart utgjeven som ein salsfremjande singel berre i Taiwan tidleg i 2004. Konsertopptredenen av songen frå DVD-en Body Language Live vart brukt som salsfremjande video. Dette vart den mestseljande singelen til Minogue i Taiwan.
«Red Blooded Woman» vart utgjeven i februar 2004. Songen nådde fjerdeplassen på den australske hitlista og femteplassen på UK Singles Chart. Songen har òg nådd toppen i Spania, Danmark, Ungarn, Irland og Italia. I USA nådde songen fyrsteplassen på Billboard-lista.
«Chocolate» vart utgjeven som den tredje og siste singelen den 28. juni 2004 verda over, bortsett frå i Australia der han kom ut månaden etter. Songen debuterte som sjetteplassen på hitlistene i Storbritanna, men nådde ikkje den Topp 10 i Australia.
Beagle-konflikten
Konflikten tiltek
Også Magellansundet vart no eit konfliktområde. Ein var samde om kvar grensa gjekk, men ikkje om kvar sundet tok til og kvar det tok slutt. Chile meinte at landet hadde fullt herredøme over sundet og hadde fri tilgang til Atlanterhavet. Etter argentinsk syn var austenden av sundet argentinsk, noko som medførte at dei hadde rett til å regulera båttrafikken gjennom sundet. I vest deler Magellansundet seg i fleire bukter og kanalar før det munnar ut i Stillehavet. Argentina viste til grenseavtalen frå 1881 og stod for at alle desse buktene og kanalane var ein del av Magellansundet, og at Argentina difor skulle ha fri tilgang til å segla i desse farvatna.
Presidentane i dei to landa, Salvador Allende og Alejandro Lanusse skreiv i 1971 under ein avtale om at dei ville gå til valdgift om dei territoriale og maritime grensene i området, særleg om eigarskapen over øyane Picton, Lennox og Nueva. Retten som skulle avgjera saka bestod av fem domarar frå den internasjonale domstolen i Haag. Den 2. mai 1977 avgjorde retten at øyane, samt alle nærliggjande landformer høyrte Chile til. Ei chilensk lovendring frå den 14. juni same året førte til ei sterk utviding av det chilenske havområdet. Dei argentinske farvatna vart innskrenka så mykje at hamnebyen Ushuaia ikkje lenger ville ha tilgang til Stillehavet gjennom argentinsk vatn. Etter rettsavgjerda gjekk Chile og Argentina til direkteforhandlingar.
Operacion Soberanía
25. januar 1978 kunngjorde Argentina at dei avviste valdgiftsavgjerda frå 1977. I løpet av 1978 mønstra dei militære båtar og hærstyrkar som skulle brukast i Operacion Soberanía den 22. desember same året. Operasjonen hadde til føremål å okkupera øyane rundt Kapp Horn. På denne tida var dei argentinske militærstyrkane klårt større enn dei chilenske, og dei fekk i tillegg importera våpen frå Frankrike, Tyskland og Austerrike. Det dåverande chilenske regimet var på si side godt førebudde på eit argentinsk åtak. Mellom anna planta dei minefelt i grenseområda mot Argentina, Peru og Bolivia.
D-dagen kom den 22. desember, men Argentina vart hindra av ein kraftig storm. Pave Johannes Paul II som hadde fått høyra om situasjonen bestemte seg for å handla raskt. Han kontakta begge regjeringane og varsla at han hadde sendt si personlege utsending, kardinal Antonio Samorè for å vitja både Buenos Aires og Santiago. 6 timar før kardinalen landa, avbraut Argentina operasjonen. Det er uvisst om dei argentinske styrkane på dette tidspunktet hadde kryssa grensa mot Chile eller ikkje.
Fred
Etter at paven hadde gripe inn, kom det til fredelege forhandlingar mellom dei to landa. Den 9. januar 1979 underskreiv dei ein ikkjekonfliktavtale i Montevideo. Etter Falklandskrigen i 1982 vart ein endeleg fredsavtale underskriven. Dette skjedde i Vatikanstaten den 29. november 1984. Avtalen inkluderte ein eksakt definisjon på landegrensa gjennom Magellansundet og fastslo vidare at dei omstridde øyane tilhøyrte Chile, men at dei maritime rettane gjekk til Argentina. Kravområda i Antarktis er utan militær tyding etter at Antarktistraktaten tredte i kraft i 1961.
Drikkekar
Drikkekar er mindre kjerald ein kan buka til å drikka frå. Drikkekar kan vera av mange ulike materiale og utformingar, avhengig av kulturen dei kjem frå, føremålet med dei og ulike drikkeskikkar.
Materiale
Dei eldste menneska kan ein gå ut frå drakk frå handa, men etterkvart laga dei truleg drikkekar av forgjengeleg materiale som blad, tre og plantehylster, som graskar og kokosnøtter. Dyremateriale som skjel og lêr blei også nytta. I bronsealderen var drikkehorn vanlege, og er særleg kjende i bruk blant germanske stammar.
Drikkekar av glas var i bruk frå romartida. Tynt, gjennomskinleg porselen blei teke i bruk i Kina på 600- eller 700-talet. Elles var andre former for keramikk (steingods, fajanse) og metall (gull, sølv, tinn, blikk) vanlegast fram til moderne tid. På 1900-talet tok ein i bruk plast og papp til å laga drikkekar.
Form
Ein vesentleg skilnad mellom ulike drikkekar er om dei har hankar eller ikkje. Glas, beger og kalkar er ofte hankelause, medan koppar, krus og staup som regel har hankar. Botnen kan vera flat eller meir runda, eller drikkekara kan vera opphøga på ein stett eller fleire føter.
Ein del drikkekar kan ha finurleg utforming, som tvillingbollar, der to drikkekar er sett saman til eitt.
Innhald
Allereie frå romartida fanst eigne drikkekar for øl, av leire, glas eller sølv. I moderne tid finst det ei rekkje ulike typar ølglas for ulike typar øl, som tynne, høge glas for kveiteøl. I tillegg til glas kan ein bruka krus og og seidlar.
Til andre drikkar finst det også eigne glas, som whiskyglas, martiniglas eller cocktailglas.
Til varme drikkar treng ein drikkekar ein kan bruka utan å brenna seg. Til te blei det til dømes utvikla tekoppar i Kina. Etter at varme drikkar som te, kaffi og kakao blei innført til Europa på 1500-talet blei det utvikla nye drikkekar til dei. Tradisjonelle drikkekar av metall passa ikkje til dei varme drikkane, ettersom kondiktiviteten gjorde at ein kunne brennga fingrar og munn. Derfor byrja ein importera porselen frå Kina og etterkvar å laga eigne europeiske te- og kaffikoppar.
Tomas H.V. Mørkrid
Tomas Hermann Vasskog Mørkrid er ein norsk lyrikar, forfattar, forteljar og spelskapar.
Drikkekar
Bruk
Ein del drikkekar særmerker seg ved å ha særskilde bruksområde eller ei symbolsk tyding. Altarkalk er eit døme på eit drikkekar med religiøs tyding i kristne gudstenester. Pokal er eit kar som blir brukt til premiering, og sjeldan til å drikka frå.
Sunnfjord Museum
Sunnfjord Museum er distriktsmuseum for dei indre kommunane i Sunnfjord: Jølster, Førde, Gaular, Fjaler og Naustdal. Vertskommune er Førde. Museet ligg i Movika, 9 km aust for sentrum.
Sunnfjord Museum har sidan 2009 vore ei avdeling under det konsoliderte museet Musea i Sogn og Fjordane.
Historikk
Sunnfjord Museum vart som mange andre av dei norske folkemusea skipa på byrjinga av 1900-talet. Nasjonsbygginga etter unionstida var nok ei viktig drivkraft i dette arbeidet. Sunnfjord Sogelag som eig museet vart skipa i 1910, med det som mål at dei skulle skipa eit museum for sunnfjordbygdene, men museet vart ikkje opna før i 1926. Første museumsstaden var i Førde sentrum. Museet vart flytta til Movika i1950, der det sidan har vore. Dåverande formann i Museumsforbundet, Robert Kloster, som held tale på nyopninga sa: «…jeg har sett mange museumsområder gjennom årene, men sjelden har jeg sett noe så vakkert og selvfølgelig som Movika».
Dei kommande åra vart ein evig kamp om pengar til å sikre seg hus som anten stod i fare for å bli fjerna eller som museum andre plassar var ute etter. Ideen bak oppbygginga av friluftsmuseet var å få eit meir eller mindre komplett gardstun (klyngetun) for to brukarar slik det kunne sjå ut midt på 1800-talet. I 1975 blei det innført ei statleg tilskotsordning for museum av ein viss storleik, og Sunnfjord Museum var eitt av dei. Det var ikkje mykje pengar i starten, men nok til at det byrja å skje noko. Under leiing av styreformann Leiv Erdal frå Naustdal kom det fart i arbeidet med nytt administrasjons- og utstillingsbygg, og i 1977 fekk museet sin første faste tilsette, Ludvig Søgnen frå Sande.
Nytt administrasjonsbygg opna i 1980 og midt på 1980-talet kom det eige verkstadbygg, realisert ved hjelp av sysselsettingsmidlar.